Da-heul distruj un aoter gouestlet dan impalaer Kaligula gant Yuzevien e Jamnia, e ro urzh an Impalaer da lakaat e zelwenn e-barzh templ Jeruzalem. Karget eo Publius Petronius, gouarnour Siria da lakaat sevel an delwenn. En ur vont tre e Ptolemais en em gav penn ouzh penn gant ur vanifestadeg bras-bras a Yuzevien harpet gant un dileurierezh a-berzh Herod Agrippa. Dont a ra a-benn Petronius da sioulaat ar jeu ha da ampellañ savidigezh an delwenn betek marv Kaligula (24 Genver 41).